3 "क्हिइ तले ह्रोंसए अलिए मि न्होंर्बै कसिं म्रोंमुँ दिलेया ह्रोंसए मि न्होंर्बै म्हुँडा आम्रों? 4 ह्रोंसए मिर्न म्हुँडा मुँ बिस्याँ क्हिए अलिने 'खोइ, क्हिए मिर्बै कसिं तेवाले,' बिसि खैले बिल् खाँमुँ। 5 ओ फिब्लो पार्दिब्मैं, ओंसों ह्रोंसए मिर्बै म्हुँडा तेद्, झाइले बल्ल क्हिए अलिए मिर्बै कसिं तेबर म्रोंल् खाँम्।
6 "पबित्र सैमैं नगिमैं आपिंन्। छले पिंस्याँ चमैंइ क्हेमैंलाइ च्हिवाब्मुँ।* 7:6 पबित्र सैमैं नगिमैं आपिंन् प्रभु येशूजी बिबै मतलब "आछ्याँबै म्हिमैंलाइ चोखो, सै ल्हें फेबै सैमैं आपिंन्। सै ल्हें फेबै सैमैं न्होंवाबै तिलिमैं नेरो क्हेमैंलाइ च्हिबै नगिमैं दों तब्मुँ।" यहूदीमैंइ परमेश्वरलाइ पिंबै चोखो चबै सैमैं नगिमैं आपिंमल। अरू म्हिमैं दुःख पिंबै आछ्याँबै म्हिमैं च्हिबै न्हेबै नगिमैं दों तब्मुँ। ह्रोंसइ लबै आछ्याँबै केमैंउँइँले चमैं सैं आए। छतसि ङ्योइ परमेश्वरए बारेर्बै ल्हें सै फेबै ताँमैं अरू झगडा लब्मैंने पिंब आत। छलेन ह्रोंसने मुँबै मोतिमैं तिलिए उँइँर आभ्योंन्, चमैंइ च मोतिमैं हिलर प्हलेइ प्लेवाम्।
7 "ह्रिब्रें लद् परमेश्वरजी क्हेमैंलाइ पिंब्मुँ। म्हैब्रें लद् क्हेमैंइ योंब्मुँ। म्रार ह्राब्रें लद् क्हेमैंए ल्हागिरि म्रा थोंमिंब्मुँ। 8 तलेबिस्याँ खाबइ ह्रिमुँ चइ योंब्मुँ, खाबइ म्हैमुँ चइ स्याब्मुँ, धै खाबइ म्रा ह्रामुँ चए ल्हागिरि म्रा थोंमिंब्मुँ।✡ 7:8 २ इति २ः१३ 9 क्हेमैंए प्हसेइ क्हें ह्रिमा क्हेमैंइ युँमा पिंम् रो वा? 10 झाइले चइ ताँग ह्रिमा क्हिइ प्हुरि पिंम् रो वा? 11 छले क्हेमैं दुष्टमैं तसेया ह्रोंसए प्हसेमैंलाइ छ्याँब सैमैं पिंल् ह्रम् बिस्याँ, स्वर्गर मुँबै क्हेमैंए परमेश्वर आबाजी खीने ह्रिब्मैंलाइ झन् ल्हें छ्याँबै सैमैं पिंब्मुँ।
13 "क्हेमैं रुबै म्राउँइँले न्होंर होंन्, तलेबिस्याँ नर्गर बोबै म्रा प्ल्हाब नेरो कर योंब घ्याँ तमुँ, च घ्याँर प्रब्मैं ल्हें तम्। 14 खोंयोंइ आखाँबै छ्ह योंबै म्रा रुब तमुँ, चु घ्याँर प्रब बेल्ले गारो तमुँ, च्युगुदे म्हिमैंइ मत्त्रे चु खोंयोंइ आखाँबै छ्ह योंबै घ्याँ स्याम्!
24 "छतमा ङइ बिबै ताँ थेब्मैं नेरो ङिंब्मैं धिं लबै बुद्धि मुँबै म्हि धों तबन् ग। च म्हिइ गैरु जग तासि पारा फिर धिं बनेइ। 25 झाइले थेबै नाँ खैं तसि प्हलें युसि च धिंए फिर उँयाँलेया च धिं आफु। तलेबिस्याँ च धिं गैरु जग तासि पारा फिर बनेल।
*7:6 7:6 पबित्र सैमैं नगिमैं आपिंन् प्रभु येशूजी बिबै मतलब "आछ्याँबै म्हिमैंलाइ चोखो, सै ल्हें फेबै सैमैं आपिंन्। सै ल्हें फेबै सैमैं न्होंवाबै तिलिमैं नेरो क्हेमैंलाइ च्हिबै नगिमैं दों तब्मुँ।" यहूदीमैंइ परमेश्वरलाइ पिंबै चोखो चबै सैमैं नगिमैं आपिंमल। अरू म्हिमैं दुःख पिंबै आछ्याँबै म्हिमैं च्हिबै न्हेबै नगिमैं दों तब्मुँ। ह्रोंसइ लबै आछ्याँबै केमैंउँइँले चमैं सैं आए। छतसि ङ्योइ परमेश्वरए बारेर्बै ल्हें सै फेबै ताँमैं अरू झगडा लब्मैंने पिंब आत।
